Boek: Kieme: Boosaardige bakterieë, woeste virusse en vieslike fungusseOntmoet die bakterieë, virusse, ander kieme en mikrobes wat oral om ons is, maar te klein is om te sien. Ontdek hoe hulle ons en die wêreld aan die gang hou. Wat het ŉ gloeiende seekat, ŉ groeiende swam en klein kreatuurtjies in die grond onder jou tone in gemeen? Dit is alles deel van mikrobiologie! Hierdie fantastiese boek verduidelik waarom ons bakterieë nodig het en stel jong slimkoppe bekend aan virusse, fungusse, alge en protosoë. Bakterieë is die belangrikste lewende organismes op aarde, 99 persent van hulle is nuttig, nie skadelik nie. Sonder bakterieë sou ons nie brood of kaas gehad het nie, en ons liggame sou nie kon werk soos dit moet nie. Mikrobes hou ons en ons wêreld op ŉ verrassende maniere aan die gang. Hierdie boek wys jou hoe dit gebeur – met fantastiese voorbeelde van mikrobiologie in aksie! Die publikasie is ŉ prettige, leersame inleiding tot ŉ onderwerp wat kinders van aangesig tot aangesig met die wonderwêreld van ŉ piepklein wetenskap bring. Dit is vol verstommende foto’s, lawwe karakterillustrasies en hope prettige feite wat oud en jonk lekker sal laat gril. Jong wetenskaplikes sal hierdie boek oor mikrobiologie eenvoudig nie wil neersit nie. Oor die outeur Steve Mould (www.stevemould.com) is ŉ wetenskapaanbieder en komediant. Volg hom gerus op YouTube. Uitgewer: Lapa Uitgewers Prys: R140,00* *Prys onderhewig aan verandering Koop die boek by Graffiti Boeke